Η **Κάθριν Κέλι Λανγκ** (γεννημένη ως **Κάθριν Κέλι Ουίγκμαν,** γεν. 25 Ιουλίου, 1961) είναι Αμερικανίδα ηθοποιός. Είναι γνωστή για τον ρόλο της ως Μπρουκ Λόγκαν στη σαπουνόπερα του CBS *Τόλμη και γοητεία*.

Προσωπική ζωή
-------------

Η Λανγκ γεννήθηκε στο Χόλιγουντ της Καλιφόρνιας, και αποφοίτησε από το λύκειο Μπέβερλι Χιλς. Είναι κόρη του Κιθ Ρ. Ουίγκμαν, σκιέρ που έχει αγωνιστεί σε Ολυμπιακούς Αγώνες και της ηθοποιού Τζούντιθ Λανγκ. Ακόμη είναι εγγονή του Τσαρλς Λανγκ, κινηματογραφιστή και νικητή ενός βραβείου Όσκαρ.

Η Λανγκ έχει χωρίσει δύο φορές. Είναι η μητέρα τριών παιδιών από δύο προηγούμενους γάμους: των Τζέρεμι Σκοτ Σνάιντερ (γεννημένος το 1990), Τζούλιαν Λανγκ Σνάιντερ (γεννημένος το 1992), γεννημένα κατά τον γάμο της με τον Σκοτ Σνάιντερ. Το 1997 απέκτησε την Ζόι Κατρίνα ντ'Αντρέα, λίγο μετά τον γάμο της με τον Άλεξ ντ'Αντρέα.

Στις 11 Νοεμβρίου 2012 η Λανγκ κατέθεσε αίτηση διαζυγίου. Το διαζύγιο οριστικοποιήθηκε τον Ιούνιο του 2014. 

Τον Μάιο του 2018 έγινε γιαγιά, αφού η κόρη της Ζόι γέννησε ένα κορίτσι, την Ζούμα.

Σταδιοδρομία
------------

Η Λανγκ έκανε ντεμπούτο στην ταινία *Skatetown, U. S. A.* (1979), μαζί με τους Σκοτ Μπέιο, Μόριν ΜακΚόρνικ και Πάτρικ Σουέιζι. Έπαιξε έκτακτους ρόλους σε διάφορες σειρές όπως τις Masquerade, The Powers of Matthew Star και τις μακροχρόνιες Riptide, Happy Days, The Fall Guy. Έπαιξε και στην κωμωδία του HBO 1st & Ten. Έχει παίξει και σε μουσικά βίντεο.

Το 1987, το CBS της προσέφερε τον ρόλο της Μπρουκ Λόγκαν στη σειρά *Τόλμη και γοητεία* και είναι αναπόσπαστο μέρος της σειράς από τότε. Έχει σχέση με τον Ριτζ Φόρεστερ (αρχικά παιζόταν από τον Ρον Μος, ενώ από το 2013 παίζεται από τον Θόρστεν Κέι), ενώ το ερωτικό τρίγωνο μεταξύ των Μπρουκ, Ριτζ και Τέιλορ (Χάντερ Τάιλο) εκτείνεται σε μια ολόκληρη δεκαετία. Το επεισόδιο 5.000 περιείχε μόνο τους τέσσερις βασικούς χαρακτήρες: τους Μπρουκ, Ριτζ, Στέφανι και Έρικ. Τον Φεβρουάριο του 2015, η Λανγκ ήταν μια από τους δύο ηθοποιούς του Τόλμη και Γοητεία που παίζουν από την αρχή της σειράς μέχρι σήμερα. Ο άλλος είναι ο Τζον ΜακΚουκ ο οποίος παίζει τον Έρικ Φόρεστερ.

Το 1999, εμφανίστηκε ως Μπρουκ στα *Ατίθασα νιάτα*, αλληλεπιδρώντας με τους Έρικ Μπρέιντεν (Βίκτωρ), Πίτερ Μπέργκμαν (Τζακ), και η Αϊλίν Ντέιβιντσον (Άσλεϊ). Η Λανγκ είχε εμφανιστεί στην σειρά και νωρίτερα, παίζοντας τον ρόλο της Γκρέτσεν το 1981. Επέστρεψε τον Ιούλιο του 2007 για λίγα επεισόδια. Το έργο της ως Μπρουκ έχει αναγνωριστεί με επτά υποψηφιότητες στο βραβείο Σόουπ Όπερα Νταϊτζέστ, ξεκινώντας από το 1991. Η πιο πρόσφατη υποψηφιότητα της ήταν το 2005.

Η Κρίσταλ Τσάπελ κέρδισε ένα βραβείο Έμμι για προγράμματα που προβάλλονται την ημέρα μαζί με την Λανγκ, την Χίλλαρι Μ. Σμιθ και Γκέιλεν Γκέρινγκ.

Το 2016, η Λανγκ έκανε μια ειδική προσκεκλημμένη εμφάνιση, παίζοντας τον ρόλο του εαυτού της στην αυστραλιανή σειρά *Neighbours*. Τον Ιανουάριο του 2019, επέστρεψε στην Αυστραλιανή τηλεόραση ως διαγωνιζόμενη στο 5ο κύκλο του I'm a Celebrity...Get Me Out of Here! To 2019 συμμετείχε σαν γκεστ σταρ στη σειρά του ΣΚΑΪ «8 λέξεις» ερμηνεύοντας τη Γκρέις Χαρτ.

Φιλμογραφία
-----------

| Έτος | Τίτλος | Ρόλο | Σημειώσεις |
| --- | --- | --- | --- |
| 1979 | *Skatetown, U. S. A.* | Άλσιον | Ταινία |
| 1981 | *Ατίθασα νιάτα* | Γκρέτσεν |  |
| Μπρουκ Λόγκαν | Γκεστ (μτφ: προσκεκλημμένη ή έκτακτη) εμφάνιση το 1999, 2007 |
| 1982 | *Απελπισμένες Ζωές* | Μαίρη | Ταινία |
| 1986 | *Mr. Boogedy* | Χήρα Μάριον | Τηλεταινία |
| 1987 | *Τόλμη και Γοητεία* | Μπρουκ Λόγκαν | Σειρά |
| 1987 | *The Night Stalker* | Ντενίζ | Ταινία |
| 1995 | *Till the End of the Night* | Νταϊάνα Ντέιβενπορτ | Ταινία |
| 1996 | *Subliminal Seduction* | Ντεμπ Ντάνβερ | Τηλεταινία |
| 2014 | *Ballando con le stelle* | Ο εαυτός της | Διαγωνιζόμενη (Ιταλία, 10ος κύκλος) |
| 2016 | *Neighbours* | Ο εαυτός της | Γκεστ εμφάνιση |
| 2016 | *Have You Been Paying Attention?* | Ο εαυτός της | Γκεστ εμφάνιση |
| 2018 | *Isidingo* | Ο εαυτός της | Γκεστ ρόλος |
| 2019 | *I am Celebrity...Get Me Out of Here!* | Ο εαυτός της | Διαγωνιζόμενη (Αυστραλία, 5ος κύκλος) |
| 8 Λέξεις | Γκρέις Χαρτ | Guest εμφάνιση |

Παραπομπές
----------

1. ↑  «Babesdirectory» katherine-kelly-lang.
2. ↑  Ανακτήθηκε στις 4  Μαρτίου 2021.
3. ↑  Ανακτήθηκε στις 21  Μαΐου 2019.
4. ↑  Newcomb, Roger (25 Ιουλίου 2015). «Today in Soap Opera History (July 25)». *We Love Soaps*. Ανακτήθηκε στις 1 Ιουνίου 2018.
5. ↑  «The Bold and the Beautiful Cast: Katherine Kelly Lang». *CBS*. Ανακτήθηκε στις 24 Ιανουαρίου 2019.
6. ↑  «Spotlight on Katherine Kelly Lang». Soap Opera Weekly. February 27, 2007, σελ. 16.
7. ↑  Sloane, Stephanie (11 Νοεμβρίου 2012). «B&B Star Files For Divorce». *Soap Opera Digest*. Ανακτήθηκε στις 1 Ιουλίου 2019.
8. ↑  «THE BOLD & THE BEAUTIFUL's Katherine Kelly Lang Opens up About Why Being a Grandma is "So Great" (EXCLUSIVE)». *CBS Soaps In Depth*. 7 Αυγούστου 2018. Ανακτήθηκε στις 7 Μαΐου 2019.
9. ↑  «A Beautiful Occasion». Soap Opera Weekly. 13 Φεβρουαρίου 2007. σελίδες 30–31.  H παράμετρος `|url=` είναι κενή ή απουσιάζει (βοήθεια)
10. ↑  SOD (27 Μαρτίου 2017). «ICYMI Katherine Kelly Lang and John McCook Interview». *Soap Opera Digest*. American Media, Inc. Ανακτήθηκε στις 1 Ιουνίου 2018.
11. ↑  Profile Αρχειοθετήθηκε 2019-11-12 στο Wayback Machine. community.ew.com, June 23, 2014; accessed April 25, 2015.
12. ↑  Dainty, Sophie (26 Νοεμβρίου 2015). «The Bold and the Beautfiul's [sic] Katherine Kelly Lang has filmed a guest role in Neighbours». *Digital Spy*. Ανακτήθηκε στις 29 Δεκεμβρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10059331
* ISNI: 0000 0000 0071 9155
* BNF: cb14196311p (data)

 |

 |